અમદાવાદ રેન્જનાં આઈજીપીની આર આર શેલ પોલીસ અને ખંભોળજ પોલીસે સંયુકત પણે મળેલી બાતમીનાં આધારે આજે વહેલી સવારનાં સુમારે આણંદ જિલ્લાનાં ઉમરેઠ તાલુકાનાં અહિમા ચોકડી પાસે વોચ ગોઠવી ૧.૩૧ લાખનો બિયર અને વિદેશી દારૂનો જથ્થા સાથે કાર ઝડપી પાડી કારચાલકની પુછપરછ કરતા આ દારૂનો જથ્થો હાલોલ પાસેનાં ગામમાંથી લાવવામાં આવ્યો હોવાનું તેમજ નડીયાદ અને ચકલાસીનાં બે બુટલેગરોએ મંગાવ્યો હોવાનું ખુલતા પોલીસે બિયર,દારૂનો જથ્થો અને કાર સાથે ૫.૮૮ લાખનો મુદ્દામાલ કબ્જે કરી દારૂબંધી ધારા હેઠળ ખંભોળજ પોલીસ મથકે ગુનો નોંધી વધુ તપાસ હાથ ધરી છે.